Správa zo zahraničnej pracovnej cesty
1.  Účastník ZPC:
Meno, priezvisko, tituly:  Zendulková Danica Ing.		
Názov a adresa pracoviska: Centrum VTI SR, Lamačská cesta 8/A, 811 04 Bratislava	
Pracovné  zaradenie, funkcia: vedúca oddelenia správy a prevádzky portálu, NCP VaT
Znalosť jazykov: anglický, francúzsky, ruský		

2.  Zahraničná pracovná cesta:
Štát, mesto: Lille, Francúzsko					
Vykonaná v dňoch: 	1.-3.11. 2011			
Názov a adresa prijímajúcej organizácie: 
organizátor: EuroCRIS; 
miesto konania: 
Charles de Gaulle University of Lille 3, Pont de Bois, Villeneuve d'Ascq Lille France
Účel cesty: 
38 th euroCRIS Board Meeting, 
EuroCRIS Membership Meeting  
Spôsob jej financovania:  Výdavky na cestu budú refundované z národného projektu CVTI SR NISPEZ

3.  Rámcový program pobytu:
1.11.2011 9:30-18:30
Odchod z Bratislavy do Viedne, prílet z Viedne do Paríža, vlakom TGV do Lille v ranných hodinách.
Zasadnutie Rady euroCRIS (9:30-18:30), ubytovanie
Program zasadnutia Rady euroCRIS:
•	Správa o stave členskej základne a hospodárení
•	Financovanie euroCRIS
•	Informácie pracovnej skupiny  Projekty
•	Stratégia, najbližšie úlohy
•	Technické otázky pre najbližšie obdobie
•	Informácie pracovnej skupiny CRIS-IR 
•	Príprava konferencie CRIS 2012 (Praha, jún 2012)
•	Informácie pracovnej skupiny CERIF
•	Personálne otázky pre obdobie od roku 2013

2.11.2011,  9:00 - 17:00
Míting je určený členom euroCRIS a slúži na vzájomnú komunikáciu odborníkov z oblasti informačných systémov o vede predovšetkým z krajín EÚ. Témou sú najmä technické riešenia, slúžiacich na zber, spracovanie, uchovávanie a prezentáciu informácií z oblasti vedy, implementácia dátového formátu CERIF, podporovaného Európskou komisiou, ako aj interoperabilita rôznych systémov z oblasti vedy. 
Program prvého dňa mítingu  obsahoval prezentáciu CERIF (CERIF Tutorial) a 4 bloky  odborných príspevkov, z nich úvodná časť bola zameraná na prezentáciu  cieľov a aktivít asociácie euroCRIS a na činnosť pracovných skupín. V rámci tejto sekcie som v krátkom vstupe predstavila PS CRIS-IR, činnosť ktorej mám na starosti.

3.11.2011, 9:30-17:00
V druhý deň mítingu sa konali odborné prednášky a prezentácie v štyroch blokoch. Dva z nich boli venované skúsenostiam hostiteľskej krajiny. V rámci ďalších dvoch blokov sa uskutočnilo 7 prezentácií, v rámci tejto časti som  vystúpila s príspevkom zameraným na pripravovaný systém SK CRIS, ktorý realizujeme v rámci aktivity 4.1 národného projektu NISPEZ, realizovaného v rámci operačného programu Výskum a vývoj a financovaného z Európskeho fondu regionálneho rozvoja.
Popoludní presun na stanicu Lille_Europe, vlakom TGV na letisko Paríž, odlet  Paríž – Viedeň, návrat do Bratislavy vo večerných hodinách.

4.  Stručný priebeh rokovaní, resp.  študijného pobytu:
Zasadnutia, konaného dňa 1.11.2011  sa zúčastnili členovia Rady euroCRIS:
Keith Jeffery, UK – predseda
Harrie Lalieu, BE – tajomník
Geert van Grootel, NL – pokladník
Anne Asserson, NO
Barbara Ebert, DE
Brigitte Jörg, DE
David Baker, CA
Nikos Houssos, GR
Danica Zendulkova, SK
Program pozostával z diskusie k jednotlivým bodom.  V úvode odzneli informácie o stave členskej základne a hospodárení. Čo sa týka finančného zabezpečenia činnosti euroCRIS, ťažisko bude spočívať v poskytovaní platených služieb  a zvyšovaní členskej základne.
Strategickou úlohou je vytvorenie portálu za účelom  integrácie informačných systémov CRIS v medzinárodnom meradle.
Projekty
V rámci PS CRIS-IR boli prediskutované nasledovné technické riešenia: integračné rozhranie kompatibilné s CERIF, konverzia medzi formátmi: Marc21 - CERIF-MODS a pod., súbory autorít pre všetky súvisiace aplikácie obsahujúce vedecké informácie.
V rámci PS DRIS  je kľúčovou úlohou vytvoriť databázu vo formáte CERIF
Odznela informácia o priebehu príprav konferencie cris2012, ktorá sa uskutoční v dňoch 6.-9.6. v Prahe.  V súčasnosti bola vyhlásená výzva na prihlasovanie príspevkov,  abstrakty príspevkov možno posielať do 10.12.
Posledným bodom programu boli personálne otázky, vyplývajúce z výmeny generácií.

V rámci mítingu, konaného dňa 2.-3.11. sa v prvom bloku uskutočnila prezentácia dátového formátu CERIF, určeného pre zber a spracovanie vedeckých informácií. V rámci prezentácie CERIF vedúca PS CERIF B. Jörg prezentovala najnovšiu verziu dátového formátu – CERIF 1.3. Išlo o prvú prezentáciu tejto verzie na verejnosti.
V rámci  úvodného bloku vystúpil prezident euroCRIS prof. K. Jeffery s víziou euroCRIS pre oblasť systémov CRIS. Ťažiskom bola vízia portálu určeného na sprístupnenie vedeckých informácií viacerých krajín. Následne vystúpili jednotliví členovia Rady euroCRIS a predstavili oblasť, ktorej sa v rámci Rady venujú, zosumarizovali výsledky a predstavili zámery. V rámci tohto bloku som v krátkom vstupe predstavila úlohy, ktoré čakajú PS CRIS-IR, zameranú na technické aspekty prepojenia CRIS a repozitára. Nasledujúce príspevky sa venovali najmä využitia informačného systému CRIS pri vzdelávaní.
V druhý deň mítingu sa konali odborné prednášky a prezentácie v štyroch blokoch. Dva z nich boli venované skúsenostiam hostiteľskej krajiny. V rámci ďalších dvoch blokov sa uskutočnilo 7 prezentácií. V odpoludňajšom bloku prednášok som  vystúpila s príspevkom  Slovak CRIS going CERIF zameraným na pripravovaný systém SK CRIS, ktorý realizujeme v rámci aktivity 4.1 národného projektu NISPEZ, realizovaného v rámci operačného programu Výskum a vývoj a financovaného z Európskeho fondu regionálneho rozvoja.
Z prednášok mítingu, konaného dňa 2.-3.11. možno zdôrazniť nasledovné príspevky:
Olivier Gout v príspevku  Experts profiling on the web prestavil systém firmy expernova na evidenciu personálnych dát s dôrazom na technické aspekty (trvalý ID, história zamestnaní a pod.) ako aj na možnosť prepojenia systému CRIS a repozitára.
Fred Merceur sa v príspevku ARCHIMER an institutional repository as a hub to connect data across venoval predstaveniu repozitára ARCHIMER , architektúre jeho prepojenia s inými systémami a technickým problémom ako aj kvalite dát, aj s ohľadom na ich preberanie z WoS.
Príspevky autorov Aija Kaitera: Pushing UH-CRIS through research evaluation tricks and results a Bo Alro & Henrik Steen Rasmussen: Using Pure for national research assessment sa venovali  použitiu systémov CRIS na bibliometrické hodnotenie vedy
Míting som súčasne využila na  konzultácie týkajúce sa činnosti PS CRIS-IR a na jej doplnenie o dvoch nových členov.

5.  Odporúčané závery:
Aktívna účasť na mítingu je v súlade s podrobným opisom národného projektu NISPEZ aktivitou 4.1 etapou 1 t.j.  úlohou CVTI SR ako riešiteľa úlohy  rozšírenia národného informačného systému o vede o novú funkcionalitu s rešpektovaním štandardov EÚ a zameraním na efektívnu prácu s projektmi vrátane prepojenia s inými informačnými systémami. Účasť na danom podujatí je zameraná na propagáciu čiastkových výsledkov riešenia aktivity 4.1 – systému o vede a výskume, ktorý rešpektuje štandardy  EÚ pre vedecké informácie (dátový formát CERIF), garantované a podporované asociáciou euroCRIS. Uskutočňuje sa namiesto pôvodne plánovanej účasti na konferencii CRIS 2010 v Dánsku.
 
6.   Prehľad prinesenej dokumentácie a miesto jej uloženia
Prezentácie sú dostupné na webovej stránke workshopu.

7.   Osobitne vyhodnotený očakávaný prínos ZPC
Upevnenie pozície CVTI SR, ako zástupcu SR v štruktúrach združenia euroCRIS. Aktívna účasť na práci rady euroCRIS. Prezentácia riešenia aktivity 4.1 národného projektu NISPEZ
8.    Spôsob zverejnenia výsledkov ZPC, prenos získaných informácií
Podrobná správa zo ZPC je zverejnená v intranete CVTI SR. Získané poznatky budú odovzdané kolegom. 
Súhlasím so zverejnením správy na internete

Správu vypracoval:  Ing. Danica Zendulková
Dátum: 8.11.2011
Správu schválil:  prof. RNDr. Ján Turňa, CSc., riaditeľ
 
Poznámka:
Správu zo ZPC je potrebné vypracovať do 10 dní od jej ukončenia a v  elektronickej forme zaslať na Sekciu medzinárodnej spolupráce MŠVVŠ SR.